JayJayThrowThrow/commonwealth-wiki-mix huggingface dataset:
සිංහල පද

යුගල පද

#ණය - තුරුස්
#බල - තල
#වැඩක් - පලක්
#ලෙහෙසි - පහසු
#වඳින - පුදන
#අරුම - පුදුම
#වත් - පොහොසත්
#අතුරු - ආන්තරා
#රැකී - රක්ෂා
#වග - විභාග
#වෙර - වීරිය
#ඇත්ත - නැත්ත
#ගහක් - කොළක්
#ඇප - කැප
#වස් - දොස්
#අග - හිඟ
#කොට්ට - මෙට්ට
#සැර - වැර
#සුන් - බුන්
#යමක් - කමක්
#ඇද - කුද
#බණ - දහම්
#අවුල් - වියවුල්
#අරුම - පුදුම
#කෙළි - සෙල්ලම්
#උස් - පහත්
#යන - එන
#ලොකු - විශාල
#දිනුම් - පැරදුම්
#රළු - පරළු
#ලට - පට
#වදෙන් - පොරෙන්
#තද - බද
#පරක් - තෙරක්
#නැටුම් - ගැයුම්
#ඉන්න - හිටින්න
#උස - මහත
#හිතක් - පපුවක්
#අකට - විකට
#අතට - පයට
#අතුරු - සිදුරු
#අර - පරිස්සම්
#දුර-දිග
#අනේ-අපොයි
#දුක-සතුට
#බෙර-පදය
#කන්න-බොන්න
#තක්කු-මුක්කු
#කෑම් - බීම්
#රෙදි - පෙරෙදි
#ඉඳුම් - හිටුම්
#කාලා - බීලා
#කවා - පොවා
#යාම් - ඊම්
#හාවක් - හුවක
පර්‍යාය පද/ සමාන පද

#අම්මා: දිනිති, මාතෘ, මෑණි ,ජනනි, ජනිතා, මෝ, මාතා, මෑණියෝ, මෑණිතොමෝ, මව්තොමෝ, මාතාවෝ
#කාන්තාව: ලිය, ලලනාව, මියුලැසිය, ලතා, අඟන, අංගනාව, මහිලාව, ස්ත්‍රිය, දිගැස, මාගම, වනිතාව, නාරී
#මහී කාන්තාව: මිහිකත, මහී, භූමි
#පියා: පියාණෝ, අප්පච්චි, තාත්තා, පියා, පියතුමා, පියතුමෝ
# ගස: තූර, රුක, වෘක්ෂය
#කැමැත්ත:රැචිකත්වය, ප්‍රියතාවය, ඇල්ම, ඡන්දය, මනාපය, ලොල්බව, ආශාව
#හිරු: ඉර, රිවි, දිනිඳු, සූර්යයා, දිවාකර, දිනකර, රවිඳු, රවි,
#සඳ: සොමි, සිසි, හඳ, චන්ද්‍රයා, තරිඳු, තරුපති, සිසිරකර, තාරපති
#ලස්සන: පියකරු, ප්‍රියංකර, මනහර, අලංකාර, ප්‍රසන්න, සුන්දර, විචිත්‍ර, දැකුම්කළු, මනරම්, දර්ශනීය
#වතුර: ජලය, පැන්, උදක, අඹ, දිය
#කුරුල්ලෝ: පක්ෂීන්, සියොතුන්, විහඟුන්, සකලයන්, සකුණයින්
#උපකාරය: උදවිව, පිහිට, සරණ, රුකුල, පිටිවහල
#අහස: නුබ, ආකාශය, අඹර, ගුවන, ගගන, නබෝගැබ
#පාසල: විදුහල, ඉස්කෝලය, සිප්හල, විද්‍යාලය, පාඨශාලාව
#සංගීතය: සත්සරය, මියැසිය,
#වහල: පිය
#නෙළුම්ප: ද්ම, පියුම, පංකජ, තඹර, සියපක, අරවින්දකමල සිදාදිය
#සිංහයා: සීහ, සී, මිගිඳු, මෘගේන්ද්‍ර, කෙසරිඳු, මිගිඳා
උපමා/ඉඟිවැකි

# ගොලුබෙලි ගමන : ඉතා සෙමෙන් ගමන් කිරීම
# හැටට හැටේ : ඉතා වේගයෙන් යමක් කිරීම
# වැදි බණ : තමා වැරදි කරමින් අන් අයට වැරදි නොකිරීමට කීම
# අවසන් නින්ද : මිය
# පොරකටු ගෙවිලා: බලය පිරිහීම
#
තනි පද

වචන කිහිපයක් වෙනුවට යොදන තනිවචන සිංහල භාෂාවේ දක්නට ලැබේ.

# පාද හතරක් ඇති - සිවුපා
# පොත් ගබඩාකර ඇති ස්ථානය - පුස්තකාලය
# දෑසම නොපෙනෙන - අන්ධ
# ප්‍රගතියට යාමට කැමති - ප්‍රගතිශීලී
# බිය උපදුන සුළු - බියජනක
# පවුලක උපන් පළමු දරුවා - කුළුඳුල්
# සමාජයට කැමති - සමාජකාමී
# මිලකළ නොහැකි - අමිල
# දොළොස්මසකට වරක් - වාර්ෂික
# ගසක අතු බෙදෙන තැන - දෙබල
# ජනතාව අඩු - ජනහීන
#ජනතාව නැති - ජනශුන්‍ය
# මෙරටට ගෙන එන - ආනයන
# මෙරටින් විදේශවලට යවන - අපනයන
# ඇඳුම් මසන්නා - සන්නාලියා
# කොණ්ඩය කපන්නා - කරණවැමියා
# කෑම උයන්නා - අරක්කැමියා
# සපත්තු මහන්නා - සපතේරුවා
# ගමෙහි වාසයකරන - ගැමියා
# රජුට ප්‍රශස්ති(පැසසුම්) ගී ගයන්නා - වන්දිභට්ටයා
# ස්වාමියා මල ස්ත්‍රිය - වැන්දඹුව
# හිසින් වෙන්වූ මළ කද - කවන්ධය


වැඩි විස්තර සඳහා සිංහල භාෂාවේ තනි වචන වෙත යන්න
විරුද්ධ පද

# කළු-සුදු
# සමාන-අසමාන
# වැරදි-නිවැරදි
# උඩ-යට
# පිරිසිදු-අපිරිසිදු
# ඉහළ-පහළ
# උසස්-පහත්
# ධාර්මික-අධාර්මික
# මතක-අමතක
# ලස්සන-අවලස්සන
# උස්-මිටි
# දිග-කොට
# කසල-නිකසල
# සරු-නිසරු
# සංයෝග - වියෝගය
# අවමාන - සම්මාන
# අන්ත - අනන්ත
# අල්ප - අනල්ප
# අභ්‍යන්තර - බාහිර
# අතිරික්ත - ඌණ
# අවම - උපරිම
# සසල - නිසල
# අනුමැතිය - විරෝධය
# ආනයන අපනයන

ස්වභාවික - කෘතිම

ප්‍රවර්ගය:සිංහල වචන
සිංහල නාම පද

ස්විස්වභාවික

ධ කරුණු මත සිංහල නාම පද වර්ග කල හැක.
පණ අනුව

* පණ ඇති (සප්‍රාණ වාචී)
* පණ නැති (අප්‍රාණ වාචී)
පණ ඇති පද, නැවත පුරුෂවාචී සහ ස්ත්‍රීවාචී ලෙස වර්ග 2කට බෙදේ
සංඛ්‍යාව අනුව

* ඒක වචන
* බහු වචන
ඒක වචන, නැවත නියත නාම පද සහ අනියත නාමපද ලෙස වර්ග 2කට බෙදේ
කාර්ය භේදය

ලිවීමේදී පමණක් සලකන භේදයකි
* උක්ත
* අනුක්ත
සම්භවය අනුව

* හෙළ (ශුද්ධ සිංහල) වදන්
* ඉල්ලාගත් වදන්
* බාහිර වදන්
සැකැස්ම අනුව

# තනි නාම පද
# සමාස පද
# සංයුක්ත නාම පද
# ක්‍රියානාම
# යුගල නාම පද
සමාස පද

ලොකු ද කුඩා ද ළමයි සියල්ලෝම පාන් ද බත් ද කමින් දිවා ආහාරය ගත්හ.

ලොකු කුඩා ළමයි සියල්ලෝම බත් පාන් කමින් දිවා ආහාරය ගත්හ.

මෙම වාක්‍ය දෙකෙන් ම එකම අර්ථය දෙන අතර දෙවන වාක්‍ය කෙටිය. මෙසේ පද කෙටිවීම සමාස ලෙස හැදින්වේ. අර්ථයට අදාල වන ලෙස මනාලෙස ගැලපීම මෙහිදී සිදුවිය යුතුය. ප්‍රධාන වශයෙන් සමාස වර්ග පහකි.

# 'ද' කාරාර්ථ සමාසය
#:පද එක් කිරීමේ දී නැතහොත් සමුච්ඡයාර්ථයේ දී යොදනු ලබන ‘ද’ අක්ෂරය ඉවත් කිරීමෙන් පසුව සමාස වන නාම මෙනමින් හැදින්වේ.
#:උදා - ගස් ද වැල් ද = ගස්වැල්
#:දකාරාර්ථ සමාස නාම අනු කොටස් දෙකකට බෙදේ.
## අවයව ප්‍රමධානත්ව දකාරාර්ථ නාම.
## සමුදාය ප්‍රඅධානත්ව දකාරාර්ථ නාම.
## අවයව ප්‍රධානත්ව දකාරාර්ථ නාම.
#:මෙම වර්ගයේ දී ජාති නාම, සංඥා නාම, අර්ථ ක්‍රියා නාම එකට එක් වීම සිදු වේ. වාන්‍යවල යෙදීමේ දී බහු වචනයෙන් යෙදේ.
#:උදා - මව්පියෝ තම දූදරුවන් තම පණ සේ රකිති.
#:දූ ද දරු ද = දූදරු
#:මව් ද පිය ද = මව්පිය
#:අර්ථ ක්‍රියා නාම, කන ද බොන ද = කනබොන - අවුරුදු සමයේ කනබොන දෑ බොහෝය
# අව්‍යය සමාසය
# විශේෂණ සමාසය
# විභක්ති සමාසය
# අන්‍යාර්ථ සමාසය
ආශ්‍රිත ලිපි

* සිංහල හෝඩි
* සිංහල අක්ෂර වින්‍යාසය
* සිංහල ව්‍යාකරණ
යොමුව

සටහන්

බැහැර පිටු

* ශ්‍රී ලංකා රාජ්‍ය භාෂා දෙපාර්තමේන්තුව
* සිංහල හෝඩිය
* සිංහල ශබ්දකෝෂය

ප්‍රවර්ගය:සිංහල නාම පද
ප්‍රවර්ගය:භාෂා- ශ්‍රී ලංකා
ප්‍රවර්ගය:සිංහල භාෂාව
සිංහල නිපාත පද

'වාක්‍යක තේරුම වෙනස් කරන තනි අකුරු නිපාත පද වේ. සාමාන්‍යයෙන් පෙර වදන සමග ඉඩක් නොතබා ලියන අතර සමහර ගුරුකුල වල ලේඛකයෝ නිපාත පද තනිව ලියනු දක්නට ලැබේ..
වාක්‍යාවසාන නිපාතය

සිංහල
* යි
නිදසුන: අමර මමයි.

ලියන සිංහල
* ය
නිදසුන්:අමර මමය.
* ඉ
නිදසුන්:සේවකයන් වැඩට එති'යි මම සිතුවෙමි

මෙන්

* හ
නිදසුන් : මම තරහයි හ.
අතිරේකාර්ථ නිපාතය සහ සන්ධාන නිපාතය

කථාකරන සිංහල
* ත්
නිදසුන:අමරත් එනවා.

නිදසුන:අමරත් මමත් එනවා.

ලියන සිංහල
* ද
නිදසුන:අමරද එයි.

නිදසුන:අමරද මමද එයි.
උපරිමාර්ථ නිපාතය සහ අවධාරණ නිපාතය

*ම
නිදසුන:අමර ලොකුම පුතා.

නිදසුන:අමරම එනවා.
සූචක නිපාතය

කථාකරන සිංහල
* දි
නිදසුන:පන්සලේදි අමර මුනගැහුනා.

ලියන සිංහල
* දී
නිදසුන:පන්සලේදී අමර හමුවිය.
ප්‍රතික්ෂේපාර්ථ නිපාතය

කථාකරන සිංහලේ පමණි
* යැ
නිදසුන්:අමර මමයැ!
අනුමතාර්ථ නිපාතය

ලියන සිංහලේ පමණි
* නෙ
නිදසුන්:අමර මමනෙ.
සූචකනාර්ථ නිපාතය

කථාකරන සිංහලේ පමණි
* ලු
නිදසුන්:අමර මමලු!

ප්‍රවර්ගය:සිංහල වචන
ඕමන්තෙයි දුම්රිය ස්ථානය

ඕමන්තෙයි දුම්රිය ස්ථානය ශ්‍රී ලංකාවේ උතුරු පළාතේ ඕමන්තෙයි නගරයේ පිහිටා ඇති දුම්රිය නැවතුම්පොලකි. මෙම දුම්රිය ස්ථානය ශ්‍රී ලංකා දුම්රිය දෙපාර්තමේන්තුව යටතේ පවතින අතර මෙය කොළඹ සහ උතුර සම්බන්ධ කරන්නාවූ උතුරු දුම්රිය මාර්ගයේ පවතින එක් දුම්රිය ස්ථානයකි. යාල් දේවී සහ රජරට රැජින යන දුම්රියන් මඟින් මෙම දුම්රිය ස්ථානය වෙත සේවාව ලබා දේ. මෙම දුම්රිය ස්ථානය වර්ෂ 1990 සහ 2009 අතර කාලය තුලදී උතුරේ ත්‍රස්තවාදය හේතුවෙන් ක්‍රියාත්මක නොවු අතර නැවත එය වර්ෂ 2011, මැයි මස 27 වෙනි දින සිට නැවත විවෘත කරන ලදී.
සේවාවන්

ප්‍රවර්ගය:ශ්‍රී ලංකාවේ දුම්රිය ස්ථාන
මහජන සෞඛ්‍ය ‍ක්‍ෂේත්‍ර නිළධාරී, ශ්‍රී ලංකා

ශ්‍රී ලංකාවේ මහජන සෞඛ්‍ය ක්ෂේත්‍ර නිළධාරී යනු සමහර ප්‍රජා සෞඛ්‍ය සම්බන්ධ කටයුතු සඳහා සෞඛ්‍ය වෛද්‍ය නිළධාරී කොට්ඨාශ වෙත අනියුක්ත කර ඇති නිළධාරී කාණ්ඩයකි.
මෙම තනතුරට ඉතා පැරණි අතීතයක් ඇත. මුල් කාලීනව මැලේරියා ක්ෂේත්‍ර සහයක ලෙස හැඳින් වූ අතර අද එය මහජන සෞඛ්‍ය ක්ෂේත්‍ර නිළධාරී ලෙස ‍වෙනස් කර ඇත. මහජන සෞඛ්‍ය ‍ක්ෂේත්‍ර නිළධාරීන් ප්‍රධාන වශයෙන්ම ශ්‍රී ලංකාවේ මැලේරියා මර්ධන ව්‍යාපාරයට හා බරවා මර්ධන ව්‍යාපාරයට අනියුක්ත කොට ඇත.

ප්‍රවර්ගය:සෞඛ්‍ය සේවා දෙපාර්තමේන්තුව - ශ්‍රී ලංකා
ප්‍රවර්ගය:පලාත් සෞඛ්‍ය සේවා දෙපාර්තමේන්තු - ශ්‍රී ලංකා
දුම්රිය පියමඟ

thumb| පියමඟ විවිධ දේ සඳහා හවුලේ භාවිතා කරන බව දක්වන ඕස්ට්‍රේලියාව|ඕස්ට්‍රේලියාවේ, වික්ටෝරියාහී, නැගෙනහිර ගිප්ස්ලන්ඩ් දුම්රිය පියමඟෙහි දැන්වීම් පුවරුව
thumb|එක්සත් ජනපදයේ "පියමඟක් සහිත දුම්රිය"; දුම්රිය දකුණෙහි

දුම්රිය පියමඟක් යනු භාවිතය අත්හැර දමන ලද දුම්රිය මඟක පරවශතාව, සාමාන්‍යයෙන් ඇවිදීම, බයිසිකල් පැදීම සහ සමහරවිට අසුන් පිට යෑම වැනි බහු-භාවිතා මඟක් ලෙසින් යෙදවීමකි.
ආශ්‍රිත

*
* Cycleway
* Greenway (landscape)
* Outline of cycling
* List of rail trails
* Rails-to-Trails Conservancy (RTC)
* Rails with trails (along a working line)
* Segregated cycle facilities
*
* Marvin M. Brandt Revocable Trust v. United States
* EuroVelo, a network of long-distance cycling routes across Europe
මූලාශ්‍ර
සේනක බිබිලේ

සේනක බිබිලේ (13 පෙබරවාරි 1920 – 29 සැප්තැම්බර 1977) යනු ශ්‍රී ලාංකික ඖෂධවේදියෙකි. හේ, වෙනත් රටවලද තාර්කික ඖෂධ භාවිතය හා බැඳි ප්‍රතිපත්ති ප්‍රවර්ධනයෙහි ලා ආකෘතියක් වශයෙන් ලෝක සෞඛ්‍ය සංවිධානය, වෙළෙඳාම සහ සංවර්ධනය පිළිබඳ එක්සත් ජාතීන්ගේ සංවිධානය සහ නො-බැඳි ජාතීන්ගේ සංවිධානය විසින් භාවිත කලාවූ ශ්‍රී ලංකාවෙහි ඖෂධ ප්‍රතිපත්තියෙහි නිර්මාතෘ වෙයි. ඔහුගේ යෝජනා සහ ප්‍රතිපත්තීන්ගේ දුර දක්නා ආචරණයන් නිසාවෙන්, 'ශ්‍රී ලංකාව විසින් මෙතෙක් නිපදවූ, මනුෂ්‍යත්වයට වෛද්‍යමය අතින් දායකවූ විශිෂ්ටතමයා' ලෙසින් හඳුන්වා ඇත.

සේනක බිබිලේ උපත ලැබුවේ මොණරාගල බිබිලේ, බිබිලේ-වලව්වේදීය. ඔහුගේ පියා චාර්ල්ස් විලියම් බිබිලේ වු අතර මව සිල්වියා ජයවර්ධන විය. බිබිලේ පවුල 16 වන සියවසේ සිට ආදි වාසි පරපුරකින් පැවතගෙන එන බව කියැවේ.

මහනුවර ත්‍රිත්ව විද්‍යාලයෙන් ප්‍රාථමික සහ ද්විතියික අධ්‍යාපනය ලැබු සේනක බිබිලේ පසුව කොළඹ වෛද්‍ය විද්‍යාලයට ඇතුළත් ව පළමු පන්ති සාමාර්ථයක් සහිතව තම උපාධිය අවසන් කළේය. ඔහු තම ආචාර්ය උපාධිය ලබාගත්තේ එඩින්බරෝ විශ්ව විද්‍යාලයෙනි.

1958 දී ශ්‍රි ලංකාවේ ප්‍රථම ඖෂධ විද්‍යාව පිළිබඳ මහාචාර්ය පදවියෙන් පිදුම් ලැබු ඔහු කලක් කොළඹ වෛද්‍ය පීඨයේ ප‍්‍රථම පිඨාධිපතිවරයා ලෙස පත් වුයේය.

සේනක බිබිලේ ශ්‍රි ලංකාවේ වැඩි දෙනකු අතර කතාබහට ලක්වුයේ ජාතික ඖෂධ ප්‍රතිපත්තියක් ඇති කිරීම සම්බන්ධයෙනි. අඩු ආදායම් ලාභී රෝගීන් හට සහන මිලට ඖෂධ ලබාදීමත් වෛද්‍යවරු අතින් අවම ප්‍රමාණයෙන් අවශ්‍ය ඖෂධ ද්‍රව්‍ය නිර්දේශ කරවීමත් ඔහුගේ අරමුණ විය.

තවද ඖෂධ වල ඖෂධීය නාම වෙනුවට වෙළෙඳ නාම භාවිත කිරීම සම්බන්ධයෙන්ද දැඩි විරෝධයක් ඔහු වෙතින් එල්ල විය. ඔහු විසින් හඳුන්වා දෙන ලද ඖෂධ ප්‍රතිපත්තිය ලෝක සෞඛ්‍ය සංවිධානයේද අවධානයට යොමු වු අතර ලෝක සෞඛ්‍ය සංවිධානයේ පැසසුමටද ඔහු පාත්‍ර වුයේය.

නමුත් 1977 දී බිබිලේ අභිරහස් ලෙස අතුරුදහන්වු අතර ඔහු විසින් ගෙන ගිය ඖෂධමය ප්‍රතිපත්ති හරහා පහර වැදුණු වෙළඳපල ක්‍රියාකාරින් ඒ හා සම්බන්ධ යැයි අදටත් පවතින මතයකි.

සේනක බිබිලේ ශ්‍රි ලංකීය දේශපාලනයේද වැදගත් චරිතයකි. ඔහු ලංකා සම සමාජ පක්‍ෂයේ ක්‍රියාකාරී සාමාජිකයෙකු වුයේය. මාක්ස්වාදය පිළිබඳ දේශනද පැවත්වු ඔහු පසු කලෙක කොළඹ නගර සභා මැතිවරණයටද ඉදිරිපත්වීමට එකඟ වුයේය.

සේනක බිබිලේ යනු වර්තමානයේ ඔසු සල නිර්මාතෘවරයාය ඔහුගේ සංකල්පය වුයේ ලංකාවට අවශ්‍ය බෙහෙත් ලංකාව තුලම නිෂ්පාදනය කරවීමය.එමගින් ලංකාවට විශාල මුදලක් ඉතිරි කරවීම මෙන්ම ඉතා අඩු මුදලකට මහා ජනතාවට බෙහෙත් ලබාදීම ඔහුගේ අරමුණ විය. ඔහුගේ මෙමෙ අදහස ක්‍රියාත්මක වුයේ නම් ඉතාමත් අවම මුදලකට අද අපට ඖෂද ලබා ගැනීමට හැකි වනු ඇත.
සටහන්
භාහිර සබැඳි

*State Pharmaceuticals Corporation of Sri Lanka


ප්‍රවර්ගය:ශ්‍රී ලංකාවේ වෛද්‍යවරු

ප්‍රවර්ගය:1920 උපත්
ප්‍රවර්ගය:1977 මරණ
වාරියපොල ශ්‍රී සුමංගල හිමි

අති පූජ්‍ය වාරියපොල ශ්‍රී සුමංගල හිමි 19 වන සියවසේ මුල් කාලයේ සිංහලේ (වර්තමානයේ ශ්‍රී ලංකාවට අයත් ප්‍රදේශයකි) විසූ බෞද්ධ භික්ෂුවකි. උන් වහන්සේ අස්ගිරිය සංඝ සභාවේ අනුනායක ධූරය දැරූ අතර වඩාත් ප්‍රසිද්ධ වූයේ 1815 දී උඩරට ගිවිසුම අත්සන් කරන අවස්ථාවේ සිංහලේ පාලනය නිල වශයෙන් බ්‍රිතාන්‍යයන්ට බාර දීමට ප්‍රථම ඉහළ නැංවූ බ්‍රිතාන්‍ය කොඩිය (Union Jack Flag) බිම දමා නැවත සිංහලේ සිංහ කොඩිය ඉහළ නැංවීමෙනි. පසුව 1818 නිදහස් අරගයේදී එතුමා දන්ත ධාතූන් වහන්සේ දළදා මාලිගාවෙන් ඉවත් කර, නිදහස් අරගලයේ නායකයන් වෙත බාර දුන්නේය. වාරියපොල ශ්‍රී සුමංගල හිමියන් එම වසරේදීම අත් අඩංගුවට පත් වූ අතර එතුමාට රාජද්‍රෝහී වීම සම්බන්ධයෙන් චෝදනා එල්ල කරන ලදී.
පුද්ගලික ජීවිතය

සුමංගල හිමියන්, කුරුණෑගල දිස්ත්‍රික්කයේ වාරියපොල ග්‍රාමයේ බමුණුකො‍ටුවේ රාළහාමිගේ කිරිහාමි ලෙස උපත ලද්දේය. එතුමාගේ පියා හේරත් මුදුයන්සේලාගේ බමුණුකො‍ටුවේ රාළ නම් විය. එතුමා සියම් නිකායේ අස්ගිරි සංඝ සභාවේ නාවින්නේ ධම්මදස්සි හිමියන් වෙතින් පැවිද්ද ලබා ගත් අතර වාරියපොල ශ්‍රී සුමංගල යන පැවිදි නාමය ලබා ගත්තේය. පසුව උපසම්පදාව ලබා ගත් එතුමා ඉතා ඉක්මණින් සිය නිකායේ තනතුරු අතින් ඉහළටම ගමන් කළේය. උන්වහන්සේ අස්ගිරිය සංඝ සභාවේ අනුනායක ධුරය හෙබවීය. එමෙන්ම එතුමා වාරියපොල රජමහා විහාරයේ ( කලක් ශෛලතලාරාමය විහාරය ලෙස හැඳින්වූ සහ දැන් ශ්‍රී සුමංගල පිරිවෙන් රාජ මහා විහාරය ලෙස හඳුන්වන) ප්‍රධානත්වයද ඉසිලීය.
1815 උඩරට ගිවිසුම

රජු විසින් භාවිත කරන ලද සිංහ කොඩිය]]

1815 දී සිංහල නායකයෝ උඩරට ගිවිසුම අත්සන් කර රටේ පාලනය බ්‍රිතාන්‍යයන්ට භාර දුන්හ. මහනුවර දළදා මාලිගාවේදී එම ගිවිසුම අත්සන් කරන දිනයේදී (1815 මාර්තු 02), බ්‍රිතාන්‍ය සොල්දාදුවෙක් සිංහල කොඩිය බිම දමා බ්‍රිතාන්‍ය කොඩිය (Union Jack Flag) ඉහළ නැංවුවේය. මෙය දු‍ටු වාරියපොල ශ්‍රී සුමංගල හිමියෝ ගිවිසුම අත්සන් කර අවසාන වනතුරු මේ රට අයිති සිංහලයන්ට බව පවසමින් බ්‍රිතාන්‍ය කොඩිය පහත දමා නැවතත් සිංහල කොඩිය එසවූහ. මෙම සිංහල කොඩිය සිංහලේ නිලකොඩියවේ. මෙම සිදුවීම අස්ගිරිය සංඝසභාවේ ඉතිහාසය සටහන්ව ඇති පොත්ද විස්තර කර ඇත.
1818 නිදහස් අරගලය

1818 දී දිවයිනේ උඩරට ප්‍රදේශ වලින් බ්‍රිතාන්‍ය පාලනයට එරෙහිව අරගලයක් පැන නැගිණි. අරගලයේ පැතිරීමත් සමඟ, වාරියපොල ශ්‍රී සුමංගල හිමියෝ දන්ත ධාතූන් වහන්සේ මහනුවර දළදා මාලිගාවෙන් ‍රැගෙන එය සැඟවීම පිණිස හඟුරන්කෙත පර්දේශයට වැඩියහ. එතුමා පසුව දන්ත ධාතූන් වහන්සේ අරගලය මෙහෙයවූ මොනරවිල කැප්පෙටිපොල දිසාවේට භාර දුන්නේය. සිංහලේ සාම්ප්‍රදායිකව දන්ත ධාතූන් වහන්සේගේ හිමිකාරීත්වය හිමි අයට රට පාලනය කිරීමේ අයිතිය හිමිවෙයි. එනිසා එම අත්කරගැනීම අරගලකරුවන්ගේ ධෛර්යය විශාල වශයෙන් ඉහළ නැංවීමට හේතු වූ අතර එනිසාම අරගලය තව තවත් පැතිර යන ලදී. නමුත් බ්‍රිතාන්‍යයන් විසින් 1818 නොවැම්බර් මස සුමංගල හිමියන් ජීවග්‍රහයෙන් අල්වාගෙන දන්ත ධාතූන් වහන්සේ නැවත අත්පත් කරගත් අතර එය උත්සවාකාරයෙන් නැවත මහනුවරට වැඩම කරන ලදී. වාරියපොල ශ්‍රී සුමංගල හිමියන්ට රාජද්‍රෝහීත්වය පිළිබඳ චෝදනා එල්ල කර යාපනයේ සිරගත කරන ලද අතර උන්වහන්සේ 1821 අප්‍රේල් 13 වැනිදා එවක ලංකා ආණ්ඩුකාරවරයාගේ නියෝගයක් මත නිදහස ලැබීය.
මූලාශ්‍ර

ප්‍රවර්ගය:ශ්‍රී ලංකාවේ ජාතික වීරයෝ
කිරිඳිවැල

කිරිඳිවැල කොළඹ නගරයච කී.මී. 50 ක් පමණ දුරින් පිහිටා ඇති නගරයකි. එය දොම්පේ මැතිවරණ බලමණ්ඩලය තුල පිහිටා ඇති අති සුන්දර වටපිටාවන්ගෙන් ගහණ නගරයකි.
ආගම

සිංහල බෞද්ධයින් බහුතරයක් වෙසෙන කිරිඳිවැල නගරයේ බෞද්ධ සිද්ධස්ථාන රාශියක් පිහිටා ඇත.
පාසල් හා අධ්‍යාපනික ආයතන

#කිරිඳිවැල මධ්‍ය මහා විද්‍යාලය (ජාතික පාසල)
#කිරිඳිවැල මහා විද්‍යාලය
#කිරිඳිවැල සංඝමිත්තා බාලිකා විද්‍යාලය
ප්‍රවර්ගය:ශ්‍රී ලංකාවේ නගර සහ ගම්මාන
සමන්තභද්‍ර

සමන්තභද්‍ර යනු භාග්‍යවත් අරහත් සම්මා සම්බුදුරජාණන් වහන්සේ හැඳින්වීමට යොදන නාමයකි. නිකාය සංග්‍රහය, සිංහල බෝධි වංශය, උම්මග්ග ජාතකය සිදත් සඟරා විවරණයට අනුවද සමන්ත භද්‍ර යනු බුදුරජාණන් වහන්සේ හඳුන්වන නමකි.
ඉතිහාසයේ වෙනත් ගිහියෙක් හෝ පැවිද්දෙක් මෙම නාමය භාවිතා කල බවට පැහැදිලි සාක්ෂි හමු නොවේ. කල්ප සියයක් පුරාවටම බුදුරජාණන් වහන්සේලා පහලව ඇත්තේ හතර නමක් පමණි. උන්වහන්සේලා නම් වශයෙන් කකුසඳ, කෝනාගමන, කාශ්‍යප, ගෞතම වන්නාහුය. මෙම භද්‍ර කල්පයේ පස්වනුව එමෙන්ම අවසාන වශයෙන් පහලවනුයේ මෛත්‍රී බුදුරජාණන් වහන්සේ බව චක්කවත්ති සීහනාද සූත්‍රයේ පැහැදිලිව දක්වා ඇත.
අතීත, වර්ථමාන, අනාගත යන කාලත්‍රයම පිරිසිඳ දැකිය හැකි නිසා බුදුරජාණන් වහන්සේ සමන්ත චක්ඛු ලෙසද හඳුන්වන සේක.
ආශ්‍රිත

උම්මග්ග ජාතකය - i
සිදත් සඟරා විවරණය - i
External Links

Sinhala Bodhiwanshaya (සිංහල බෝධි වංසය)
උම්මග්ග ජාතකය, සිළුමිණ පුවත්පතේ පලවූ ලිපියකි
එන්ට්‍රොපිය

එන්ට්‍රොපිය යනු, තාපගතික කාර්යාවලියක් හරහා ශක්තිය ගලා යෑම ගණන් තැබීමට සහය වීම සඳහා ගණිතමය ලෙසින් අර්ථදැක්වුනු තාපගතික රාශියකි.

පද්ධතියක එන්ට්‍රොපිය යනු පද්ධතියේ අහඹුතාව පිළිබඳ මිනුමකි. එන්ට්‍රොපිය අවස්ථා ශ‍්‍රිතයකි. එය පද්ධතියේ ආරම්භක හා අවසාන අවස්ථාව මත පමණක් රඳා පවතින අතර වෙනස් වීම් සිදු වන මාර්ගය මත රඳා නො පවතී. එන්ට්‍රොපිය ද භෞතික හා රසායනික වෙනස් වීම් කෙරෙහි බලපාන සාධකයකි. ඒකලිත පද්ධතියක සිදු වන ස්වයංසිද්ධ වෙනස් වීම් එන්ට්‍රොපියේ වැඩි වීම හේතුවෙන් සිදු වේ.

කිසියම් පද්ධතියක් හා සම්බන්ධ එන්ට්‍රොපිය අවස්ථා ශ‍්‍රිතයක් නිසා, එන්ට්‍රොපි වෙනස අවසාන එන්ට්‍රොපි අගයෙන් ආරම්භක එන්ට්‍රොපි අගය අඩු කිරීමෙන් ගණනය කළ හැකි ය.
:∆S = ∆Sඅවසාන - ∆Sආරම්භක
ප්‍රවර්ගය:තාප රසායනය
ප්‍රවර්ගය:තාපගති විද්‍යාව
ප්‍රවර්ගය:භෞතික විද්‍යාව
ව්‍යාභිචාර තහංචිය

ව්‍යාභිචාර තහංචියක් යනු, ඥාතීන් අතර ලිංගික සම්බන්ධතාවයන් හා බැඳි ව්‍යවහාරයන් තහනම් කෙරෙන, ඕනෑම සංස්කෘතික නීතියක් හෝ ධර්මතාවකි. ලිංගික හෝ විවාහ සහකරුවන් ලෙසින් සුදුසු හෝ නුසුදුසු වන්නේ කවුරුන්ද යන්න පිළිබඳ ධර්මතාවයන් සමස්ත මානව සංස්කෘතීන් තුලම පවතින අතර, සමහරක් කිට්ටු ඥාතීන් සහකරුවන් විය නොහැකි බවට සැලකෙයි. කෙසේවෙතත්, කුමන ආකාරයක ලේ ඥාතීන්, අවසර ලැබිය හැකි සහකරුවන්ද යන්න සහ කුමන ආකාර අවසර නොලැබෙන්නන්ද යන්න පිළිබඳ, ලිහිල් එකඟතාවයන් පවතියි. මෙම තහංචියට යටත් වෙන ඥාතීන් අතර සිදුවන ලිංගික සම්බන්ධතාවයන් ව්‍යාභිචාරයන් ලෙස සැලකේ. බොහෝ සංස්කෘතීන් තුල, සමහර ආකාරයක ඥාති සහෝදරයන් අතර සම්බන්ධතාවයන්, ලිංගික සහ විවාහ සහකරුවන් ලෙසින්, අභිරුචිකර වන අතර, අනෙක් සමහර සංස්කෘතීන් තුල ඒවා තහනම් වෙති. සොයාගත හැකි වංශාවලිමය ඥාතිත්වයන් නොමැති වුවත්, ගෝත්‍ර-සාමාජිකයන් අතර සම්බන්ධතා සමහරවිට වැළැක්වෙන මුත්, අනෙකුත් ගෝත්‍ර වල සාමාජීකයන් සඳහා අවසර ලැබෙන්නේ ලේ නෑකම් පිළිබඳ කිසිත් නොසලකමිනි. නැන්දා/මාමා වරුන් අතර සහ මස්සිනා/නෑනා වරුන් අතර ලිංගික සහ විවාහක සම්බන්ධතා ඇතිවීමට බොහෝ සංස්කෘතීන් විසින් ඉඩ හරිති. සමහර අවස්ථාවලදී,සහෝදර -සහෝදරී විවාහ සිදු වී ඇත. සංස්කෘතික සාර්ව ලාක්ෂණිකයක් ලෙසින් ව්‍යභචාරි තහංචියේ සම්භවය පිළිබඳ මෙහිදී ප්‍රශ්න මතුවන අතර, එය පදනම්ව ඇත්කේ ස්වභාවය හෝ සම්භෘතිය මතද යන්න විමසමින් ප්‍රශ්න සකසා ඇත. මව්පි-දරු සහ එක්වීම් සම්පූර්ණයෙන්ම පාහේ සාර්වත්‍ර ලෙසින් තහනම් කර ඇත.
ආශ්‍රිත

ප්‍රවර්ගය:ව්‍යාභිචාරය
ප්‍රවර්ගය:මානවවේද
ප්‍රවර්ගය:සමාජ-ජීව විද්‍යාව
ප්‍රවර්ගය:අන්තර්පුද්ගල සම්බන්ධතා
ප්‍රවර්ගය:ඥාතිත්වය හා පෙළපත
ප්‍රවර්ගය:තහංචිය
වෙස්ටර්මාර්ක් ආචරණය

වෙස්ටර්මාර්ක් ආචරණය, හෝ ප්‍රතිලෝම ලිංගික කාවැදීම යනු, ඔවුන්ගේ ජීවිතයේ මුල් වසර කිහිපය තුලදී කිට්ටු ගෘහාශ්‍රිත සමීපත්වයෙහි ජීවත්වන පුද්ගලයන්, එය නිසාම, පසුකාලීන ලිංගික ආකර්ෂණයක් කෙරෙහි විසංවේදී වන බව පැවසෙන උපකල්පිත මනෝවිද්‍යාත්මක ආචරණයකි. ව්‍යාභිචාර තහංචිය සඳහා එක් පැහැදිලිකිරීමක් වන මෙම සංසිද්ධිය, ඔහුගේ ද හිස්ට්‍රි ඔෆ් හියුමන් මැරේජ් (1891) ග්‍රන්ථය වෙතින්, මුලින්ම උපන්‍යාස කලේ, පින්ලන්ත ජාතික මානව විද්‍යාඥ ඒඩ්වර්ඩ් වෙස්ටර්මාර්ක් විසිනි. වෙස්ටර්මාර්ක් ආචරණය ස්පුඨ කෙරුම සඳහා ඉවහල් වන සාක්ෂ්‍ය වශයෙන් භාවිතා කළ හැකි කරුණු, එතෙක් පටන් බොහෝ ස්ථාන සහ සංස්කෘතීන්හී නිරික්ෂණ කර ඇති අතර, ඒ අතර ඊශ්‍රායෙල කිබුට්ස් ක්‍රමය, සහ චීන සිම්-පුවා විවාහ චාරිත්‍රයද, එමෙන්ම ජීවවිද්‍යාත්මක ලෙසින් ඥාතිත්වයක් දරන පවුල් ද වෙති.

ඊශ්‍රායෙල කිබුට්ස් ක්‍රමයේදී (සමූහ ගොවිපොළ), දරුවන් ඇති දැඩි කරනුයේ, ඔවුන්ගේ ජීව විද්‍යාත්මක ඥාතිත්වය පරිදී නොව, ඔවුන්ගේ වයස පදනම් කරගත්, සමපදස්ථ කණ්ඩායම් ලෙසිනි. ජීවිතයේ පසු අවදියකදී සිදුවූ මෙම දරුවන්ගේ විවාහ රටා පිළිබඳ අධ්‍යයනයකින් හෙළිවූ පරිදී කිබුට්ස් ක්‍රමය තුල විවාහ 3,000 පමණ සිදුවී ඇතත්, එකම සමපදස්ථ කණ්ඩායම් තුල සිටි දරුවන් අතර සිදුවී ඇත්තේ විවාහ 14 ක් පමණක් බවයි. මෙම දසසතර අතුරින්, කිසිවෙකු හෝ ඔවුන්ගේ දිවියෙහි පළමු සය වසර තුල එක්ව ඇති දැඩි කර නොමැත. මෙම ප්‍රතිඵලය දක්වනුයේ උපතේ සිට වයස අවුරුදු හයක් වන තුරු වෙස්ටර්මාර්ක් ආචරණය ක්‍රියාත්මක වන බවයි.

මෙම අවධි යුගය තුලදී සමීප ලෙසින් ඇතිදැඩිව නොපැවති කල — නිදසුනක් වශයෙන්, කිසිදා හමු නොවෙමින්, සොහොයුරෙක් හා සොහොයුරියක් වෙන් වශයෙන් ඇති දැඩි කළහොත් — වැඩිහිටියන් ලෙස ඔවුන් එකිනෙකා මුණ ගැසුනු විට, ප්‍රවේණි ලිංගික ආකර්ෂණය යන කල්පිතය මත, ඔවුන් විසින් එකිනෙකා වෙත අධික ලෙසින් ලිංගිකමය ආකර්ෂණීය බවක් අත්විඳිය හැකි විය හැක. ආචරණය ප්‍රදර්ශනය නොකරන ගහනයන් තුල පවතින සමාභිජනනයේ හානිකර ආචරණ නිසා, වෙස්ටර්මාර්ක් ආචරණය ප්‍රදර්ශනය කරන ගහණයන් අතිප්‍රමුඛ බවක් පෙන්වන්නේය යන සිද්ධාන්තය, මෙලෙසින් ස්පුඨ වෙයි.
වෙස්ටර්මාර්ක් සහ ෆ්‍රොයිඩ්

ෆ්‍රොයිඩ් කර්ක කලේ, ළමුන් වශයෙන් සිටියදී, එකම පවුලේ සාමාජිකයන් ස්වභාවයෙන්ම එකිනෙකා කෙරෙහි රාගී ලොල් බවෙන් පෙලෙන බැවින් ( ඊඩිපස් සංකීර්ණය බලන්න), සමාජයන් විසින් ව්‍යාභිචාර තහංචි තනවා පැනවිය යුතුය යයි නමුත්, වෙස්ටර්මාර්ක් කර්ක කලේ ප්‍රතිලෝම ආකාරයෙන් වන අතර, ඔහු කීවේ සහජ ආකල්ප නිසාවෙන් ස්වභාවික වශයෙන් මෙම තහංචි පැන නගින බවයි.
ආශ්‍රිත

ප්‍රවර්ගය:ව්‍යාභිචාරය
ප්‍රවර්ගය:ලිංගික ආකර්ෂණය
ව්‍යාභිචාරය

ව්‍යාභිචාරය යනු පවුල් සාමාජිකයන් අතර සහ සමීප ඥාතීන් අතර සිදුවන ලිංගික සංසර්ගය වෙයි. සමීප "ලේ නෑකමක්" සහිත පුද්ගලයන් අතර, එකම ගෘහස්ථයෙහි නිවැසියන්, දරුකමට හදාගැනීම හෝ විවාහය නිසා ඥාතිත්වයට පත් සුළු ඥාතීන්, හෝ එකම ගෝත්‍රය හෝ එකම පෙළැන්තියෙහි සාමාජීකයන් අතර ලිංගික ක්‍රියාවලීන් සඳහාද මෙම පදය භාවිතා විය හැක.

ව්‍යාභිචාර තහංචිය, වත්මන් ජාතීන් තුල පවතින සහ බොහෝ පැරණි සමාජ තුල පැවති, සමස්ත සංස්කෘතික තහංචි අතුරින්, ඉතාමත් සුලබ ඒවා වලින් එකකි. සමීප ලේ නෑ කම් සහිත අයවළුන් අතර විවාහ පිළිබඳ ව්‍යාභිචාරය පිළිබඳ නීති හෝ සමාජීය සීමා කිරීම් හෝ බොහෝ නූතන සමාජයන් විසින් පනවා ඇත.

යම් සමාජ සංස්ථාවක නුසුදුසු යයි සම්ප්‍රදායිකව පිලිගත් ඥාතීන් දෙදෙනෙකු අතර ලිංගික සංසර්ගයක් සිදුකරන්නේ නම් එය ව්‍යාභිචාරය ලෙස හැඳින්වේ.
මූලාශ්‍ර

ප්‍රවර්ගය:ව්‍යාභිචාරය
ලැප්ටොප් පරිගණකය

thumb|අතිශයින් ජංගම IBM x 31, 12” තිරයකින් යුත් IBMT43 පරිගණකය හා 14” තිරයකින් යුත් සැහැල්ලු පරිගණකයකි.
thumb|ච්.සී.එල්. (HCL) සම‍ාගමේ කුඩා නෝට්බුක් පරිගණකය 6” TFT ස්පර්ශ තිර (Touch Screen) සමග 2008 ජනවාරි 29 ඉන්දියාවේදී හදුන්වා දෙන ලදී.
ලැප්ටොප් පරිගණකය (නෝට් බුක් පරිගණක, නෝට් බුක්ගේ නෝට් පෑඩ්) යනු කුඩා ජංගම පරිගණකයකි. එහි බර සාමාන්‍යයෙන් රාත්තල් 2 – 18 අතර ප්‍රමාණයේ වේ. (1 සිට 8 දක්වා කිලෝග්‍රෑම්වලින් නම්)නමුත් එය විශාලත්වය , යොදාගත් ද්‍රව්‍ය හා අනෙකුත් සාධක මත රදා පවතී.

ලැප්ටොප් පරිගණකයක් සාමාන්‍යයෙන් තනි ප්‍රධාන බැටරියකින් ක්‍රියාත්මකවන අතර නැත්නම් ප්‍රත්‍යාවර්ථ ධාරා/සරල ධාරා අපවර්තකයන් මගින් බැටරිය අරෝපණය කරමින් එයටද බලය ලබා ගනිමින් ක්‍රියාත්මක කෙරේ. බොහෝමයක් පරිගණක වල 3 වෝල්ට් බැටරියක් මගින් පරිගණකයේ ඔරලෝසුව ක්‍රියාත්මක කරයි. මෙමඟින් විදුලි විසන්ධි වීමකදී එහි සහ අනෙකුත් ක්‍රියාවලි වල සිදුවන ඇනහිටීම් වළක්වයි.

ලැප්ටොප් පරිගණකයක අඩංගු කොටස් බොහෝ දුරට ඩෙස්ක්ටෝප් පරිගණකයක අඩංගු උපකරණවලට සමාන වන අතර ඒවා ප්‍රමාණයෙන් කුඩා හා ජංගම ලෙස භාවිතයට ගැනීමට හැකි පරිදි හැඩගස්වා ඇත. එමෙන්ම ඒවා කාර්යක්ෂම ලෙස බලය පරිභෝජනය කරයි. නමුත් එකම මිළ මට්ටමේ පවතින ඩෙස්ක්ටොප් පරිගණකයට සාපේක්ෂව ලැප්ටොප් පරිගණකයක කාර්යක්ෂමතාව අඩු‍ වේ. ලැප්ටොප්වල සාමාන්‍යයෙන් විනිවිද පෙනෙන ද්‍රවශීලී තිර (LCD) වලින් යුක්ත වන අතර එහි සසම්භාවී ප්‍රවේශ මතකය (RAM) වෙනුවෙන් වෙනස් මතක මොඩියුල භාවිතා කරනු ලබයි. උදාහරණයක් වශයෙන් කියතොත් SO – DIMM සිට විශාල DIMM භාවිතා කරනු ලැබේ. අමතර වශයෙන් එය එහිම සෑදු යතුරු පුවරුවකින් සමන්විත අතර ටච්පෑඩ් (මෙය ට්‍රැක්පෑඩ් ලෙස ද හදුන්වනු ලබයි) හෝ පොයින්ටින්ග් ස්ටික් උපාංගයක් මගින් දත්ත ප්‍රධානය (Fn Put) කරනු ලබයි. අමතරව මෙයට බාහිර යතුරු පුවරුවක් හා මූසිකයක් සම්බන්ධ කිරීමේ හැකියාව පවතී.
ද්‍රවිඩ නාඩු

ද්‍රවිඩනාඩු හෙවත් ද්‍රවිඩස්ථාන් හෙවත් ද්‍රවිඩදේශ යනු දකුණු ආසියාවේ ද්‍රවිඩ භාෂා කථාකරන ජනයා සඳහා කලෙක යෝජනා කර තිබුණු ස්වෛරීය රටයි. මේ ස්වාධීන රාජ්‍යයේ ඉල්ලීම සඳහා එකල සමහර ප්‍රධාන දේශපාලන පක්ෂද සහයෝගය පලකල අතර, ඉන් ඊ. වී. රාමසාමි විසින් මෙහෙයවනු ලැබූ යුක්තිගරුක පක්ෂය (Justice Party) සහ සී. එන්. අන්නාදුරෙයි විසින් මෙහෙයවූ ද්‍රවිඩ මුන්නේත්‍ර කසාගම් (DMK) පක්ෂය ප්‍රධාන තැනක් ගනී.

ආරම්භයේදී, මේ වෙනුවෙන් ඉදිරිපත් වූ යෝජනාවන්හී ද්‍රවිඩනාඩු ස්වාධීන රාජ්‍යය, ඉන්දියාවේ දෙමළ-කතාකරන ජනයා වෙසෙන කලාපයට පමණක් සීමා වූවත්, පසුව එය ද්‍රවිඩ භාෂා කතාකරන ජනයා බහුතරයක් සිටින අනෙකුත් ඉන්දියානු ප්‍රාන්ත (උදා. අන්ද්‍රා ප්‍රදේශ්, කේරල සහ කර්ණාටක) කරාද පැතිරී යන ලදී.) මින් ඉදිරිපත් වූ සමහර යෝජනා අතර ශ්‍රී ලංකාවේ (එකල සිලෝන්) සමහර භූමි කොටස්ද, ඔරිස්සා සහ මහාරාෂ්ත්‍ර යන ප්‍රාන්තහී කොටස්ද ද්‍රවිඩනාඩුවට අයත් විය යුතුයැයි සඳහන්ව තිබුණි.. මේ හැරුණු විට ඉල්ලා තිබූ අනෙකුත් යෝජනා අතර ඉන්දියාවේ ස්වෛරී රජයන් වූ "දකුණු ඉන්දියාව", "දක්ෂිණපත්" හා "ඩෙකෑන් ෆෙඩරේෂණය"ද අයත්ව තිබිණි.

ද්‍රවිඩනාඩුව නමින් වෙනම ස්වෛරී රාජ්‍යයක් තැනිය යුතු යැයි කල ඉල්ලීම 1940 - 1960 අතර යුගයන් හීදී වඩා බලවත් ලෙස ඉස්මතු වූ නමුත්, දෙමළ ආධිපත්‍යය සම්බන්ධව ගොඩනැගුණු සැකසංකා නිසා, තමිල්නාඩුවෙන් පිටත කිසිම සහයෝගී බලවේගයක් දිනාගැනීමට මෙම මතවාදීන් අපොහොසත් විය. මේ අතර භාෂාමය ප්‍රාන්ත ගොඩනැංවීම සම්බන්ධව 1956 දී ගෙන ආ ප්‍රාන්ත ප්‍රතිසංධාන පනත මගින්ද, ස්වාධීන ද්‍රවිඩනාඩුවක් වෙනුවෙන් වූ ඉල්ලීම තව තවත් දුර්වල කෙරිණ. 1960 වසරේදී, පක්ෂ නායක අන්නාදුරෙයි ගේ සහභාගීත්යෙන් තොරව පැවැත්වූ ඩීඑම්කේ (DMK) පක්ෂ රැස්වීමක තිබූ පක්ෂ වැඩසටහනකින්, ද්‍රවිඩනාඩු ඉල්ලීම පිළිබඳ කොටසක් ඉවත් කරන ලදී. 1963 වසරේදී ජවහර්ලාල් නේරු ප්‍රමුඛ ඉන්දියානු පාලක රජය විසින්ද, බෙදුම්වාදය යන කරුණ නීතිවිරෝධී ක්‍රියාවක් ලෙස ප්‍රකාශයට පත් කිරීම නිසා අන්නාදුරෙයිද, ස්වාධීන ද්‍රවිඩනාඩු රාජ්‍යයක් වෙනුවෙන් කල ඉල්ලීම අත්හැර දමන ලදී;– වර්ථමාන කාලය තුල දැනට භූගෝලීය වශයෙන් බෙදී තිබෙන තමිල්නාඩුව 1963 දී සම්පූර්ණ වශයෙන් නිමැවිණි.

මේ අතර 1980 ඉන්දියානු සාම සාධක හමුදාව (IPKF) ශ්‍රී ලංකාවට පැමිණි කාලයේදී, තමිල්නාඩු විමුක්ති හමුදාව නමින් හඳුන්වාගත් සුළුතර ඉන්දියානු හමුදාමය සංවිධානයක් නැවත වතාවක් වෙනම ස්වාධීන ද්‍රවිඩනාඩුවක් ඉල්ලා සිටි බව සඳහන් වෙයි.
ආශ්‍රිත
ඇමරිකාවන්

ඇමරිකාවන්, හෝ ඇමරිකානු මහාද්වීපය, යනු නව ලෝකය ලෙසින්ද හැඳින්වෙන, බටහිර අර්ධගෝලයෙහි භූමිප්‍රදේශයන් වෙති. උතුරු ඇමරිකාව සහ දකුණු ඇමරිකාව යන මහාද්වීපයන් හා,ඒවාට ආශ්‍රිත දිවයින්ද අඩංගුව, ඒවා පෘථිවියේ මුළු පෘෂ්ඨ වර්ගප්‍රමාණයෙන් 8.3% ක් ආවරණය කරයි (එහි භූමි වර්ගප්‍රමාණයෙන් 28.4% ක්). භූ-ලක්ෂණ අභිභවනය කරන්නේ, බටහිර වෙරළ ඔස්සේ දිවෙන දිගු කඳු දාමයක් වන, ඇමරිකානු කෝඩිලේරාව විසිනි. ඇමරිකාවන්හී වඩාත් පැතැලි නැගෙනහිර පෙදෙස අභිභවනය කරන්නේ, ඇමේසන්, මිසිසිපි, සහ ලප් ලාටා වැනි විශාල ගංගා ද්‍රෝණි වලිනි. උතුරු-දකුණු දිශානතියට ප්‍රමාණයක් පුරා පැතිරෙන ඇමරිකාවන් හරහා, දේශගුණය සහ පරිසර විද්‍යාව දැඩි ලෙසින් විචලනයට භාජනය වීම, උතුරු කැනඩාවෙහි, ග්‍රීන්ලන්තයෙහි, සහ ඇලස්කාවෙහි ආක්ටික් තුන්ද්‍රා සිට, මධ්‍යම ඇමරිකාවෙහි සහ දකුණු ඇමරිකාවෙහි නිවර්තන වැසි වනාන්තර දක්වා ව්‍යාප්තිය කුලින් පිළිබිඹු වෙයි.
ආශ්‍රිත

ප්‍රවර්ගය:ඇමරිකානු මහාද්වීපය
ප්‍රවර්ගය:මහාද්වීප